Toponymie de la région des Ait Yiraten Etude morphologique et sémantique
Date2015-09-22
Author
AOUDIA, Zohra
MetadataShow full item record
Abstract
I usali n ukatay n taggara n turagt n mastir deg tesnilest (tasnulfawalt d tesniremt n Tmaziɣt), nexdem tazrawt nexdem tazrawt tasnalsit ɣef yismawen n yimeḍqan akked tudrin n temnaḍt n Larebɛa Nat Yiraten ama d ayen yerzan talɣa neɣ anamek n yismawen-agi. Deg unadi-agi neḍfer ad nefren ad neḍfer tarrayin d tezrawt tawurant n André Martinet imi d ta I iwulmen i unadi deg talɣa d unamek n wawalen. Amahil-nneɣ nebda-t s ujmaɛ n wammud n yismawen n yidigan akked tudrin n Larebɛa Nat Yiraten , nruḥ almi d tamnaḍt nesteqsa-d imezdaɣ akken ad aɣ-d-fken Ismawen n yimeḍqan d yinumak-nsen nejmeɛ-d azal n 160 n yismawen n yidigan, 100 seg-sen d awalen imagnuyen, ma d 60 niḍen d awalen uddisen. Mi d-nejmeɛ ammud-nneɣ nelḥa-d deg usali n ukatay, nebḍa-t ɣef kraḍ n yiḥricen; deg yixef amezwaru, d tazwart n ukatay d kra n tbadutin ɣef tezrawt tasnalsit n yismawen n yidigan. Deg yixef wis sin, d tazrawt talɣawayt n yismawen n yidigan yellan deg wammud-nneɣ, deg uḥric-a nnuda ɣef uẓar n wawal akked tmitar tigejdanin n yisem (addad, amḍan d tewsit) akked usileɣ n yismawen imeftiyen s usuddes neɣ s usuddem. Ma d aḥric wis kraḍ, d tazrawt tasnamkayt n yismawen n yidigan s usexdem n usegzawal n J.M.Dallet akked udlis n Fuḍil Crigan neɣ d inumak I aɣ-d-fkan yimezdaɣ n temnaḍt-agi, daɣen deg uḥric-agi, nemmeslay-d ɣef wassaɣen isnamkanen akked ubeddel n unamek (tagetnamka, tanmegla, takenwa d tumnayt). Ar taggara, nufa-d; ulac amgired deg wayen icudden ar talɣan yismawen n yidigan akked yiferdisen-niḍen n tutlayt. Nufa-d daɣen deg wammud-nneɣ llan wawalen ireṭṭalen ama si tefransist, taɛrabt, taterkit d tlatinit. Nwala awalen ireṭṭalen n tefransist qqimen s talɣa-nsen, ma yella d awalen ireṭṭalen n tutlayi-niḍen ttaṭṭafen tulmisin n wawal n Teqbaylit, nufa-d daɣen anamek I aɣ-d-fkan yimezdaɣ yemtawa d unamek I d-yefka Dallet. Llan kra n wawalen ur d-nufi ara anamek-nsen maca neɛreḍ ad d-nefk rray-nneɣ neɣ ad nexdem aglam I wadegnni akked wanda d-yezga.
fra_Latn ron_Latn eng_Latn ace_Latn eng_Latn shn_Mymr kab_Latn